Luigia Coccia

Luigia Coccia ni mtawa na mmisionari wa Kanisa Katoliki, mmoja wa wanawake saba wa kwanza walioteuliwa kuwa washiriki wa Idara ya Taasisi za Maisha ya Wakfu na Jumuiya za Maisha ya Kitume, idara ya Curia ya Papa, taasisi ya utawala ya Ukulu mtakatifu tangu tarehe 8 Julai 2019, alipoteuliwa na Papa Fransisko.

Coccia ni sista wa Italia, mwanachama wa Comboni Missionary Sisters (pia wanajulikana kama Akina Mama wa Nigritia), shirika linalofanya kazi za misheni, hasa barani Afrika. Kuanzia mwaka wa 2014 alikuwa Mkuu wa Mkoa wa shirika lake kwa Jamhuri ya Kidemokrasia ya Kongo na Togo, na kabla ya hapo alikuwa Katibu Mkuu wa Mafunzo.

Anatoka Ascoli Piceno nchini Italia, na alijiunga na Comboni sisters mwaka 1998. Alitumia miaka mitatu nchini Kamerun kabla ya kufanya kazi nchini Kongo. Ana shahada ya saikolojia kutoka Chuo Kikuu cha Gregoriana huko Roma.

Mnamo 21 Septemba 2016, alichaguliwa kuwa Mkuu wa Comboni Missionary Sisters, akimrithi Luzia Premoli. Mwaka 2022, Anne Marie Quigg alichaguliwa kuwa Mkuu mpya.

Mwaka 2019, alipoteuliwa na Papa Fransisko kati ya wanawake wa kwanza kuwa wanachama wa idara hiyo muhimu ya Vatikani, alisema:

"Hili bila shaka ni tukio la kihistoria, kwani linaashiria kutambua nafasi isiyoweza kubadilishwa tuliyonayo kama masista katika idara hii."

Marejeo

Jamii:Wanawake wa Italia
jamii:watu walio hai
Jamii:wamisionari
jamii:WikiMonthly Edit-a-thon Kilimanjaro